CELEX: 32019D0521(01)
Language: et
Date: 2019-05-10 00:00:00
Title: Komisjoni otsus, 10. mai 2019, millega muudetakse otsust 2012/C 198/06, millega luuakse mitut valdkonda hõlmav ja sõltumatu eksperdirühm, mis annab nõu tõhusate tervishoidu investeerimise viiside kohta

21.5.2019   
               
               
                  ET
               
               
                  Euroopa Liidu Teataja
               
               
                  C 174/3
               
            
         KOMISJONI OTSUS,
         10. mai 2019,
         millega muudetakse otsust 2012/C 198/06, millega luuakse mitut valdkonda hõlmav ja sõltumatu eksperdirühm, mis annab nõu tõhusate tervishoidu investeerimise viiside kohta
         (2019/C 174/04)
         EUROOPA KOMISJON,
         võttes arvesse Euroopa Liidu toimimise lepingut
         ning arvestades järgmist:
         
                     (1)
                  
                  
                     Euroopa Liidu toimimise lepingu artikli 168 lõike 2 kohaselt peavad liikmesriigid koostöös komisjoniga kooskõlastama oma poliitikat ja programme kõnealuse artikli lõikega 1 hõlmatud valdkondades. Komisjon võib tihedas kontaktis liikmesriikidega teha mitmesuguseid kasulikke algatusi, et sellist kooskõlastamist edendada, eelkõige algatusi, mille eesmärk on kehtestada suuniseid ja näitajaid, korraldada kogemuste vahetamist ning valmistada ette korrapäraseks järelevalveks ja hindamiseks vajalikke tegureid.
                  
               
                     (2)
                  
                  
                     Komisjoni otsusega 2012/C 198/06 (1) loodi eksperdirühm, mis tegeleb tõhusate tervishoidu investeerimise viisidega (edaspidi „eksperdirühm“), et anda komisjonile sõltumatuid ja mitut valdkonda hõlmavaid nõuandeid tõhusate tervishoidu investeerimise viiside kohta.
                  
               
                     (3)
                  
                  
                     Otsus 2012/C 198/06 pidi algselt kehtima 1. oktoobrini 2015. Komisjoni otsusega 2015/6719 (2) pikendati otsuse 2012/C 198/06 kohaldamist nelja aasta võrra kuni 1. oktoobrini 2019.
                  
               
                     (4)
                  
                  
                     Eksperdirühm on endiselt parim mehhanism, mille abil arendada edasi tervishoiusüsteemidega seotud riikidevahelisi teadmisi ja kogemusi, mis võivad olla aluseks riigi ja liidu poliitikameetmetele, ning anda nõu, et muuta tervishoiusüsteemid tõhusateks, kättesaadavateks ja paindlikeks.
                  
               
                     (5)
                  
                  
                     Seega on oluline, et eksperdirühm annaks jätkuvalt nõu tõhusate tervishoidu investeerimise viiside kohta, kasutades vajaduse korral liidus ja väljaspool seda olemasolevaid teadmisi.
                  
               
                     (6)
                  
                  
                     Otsuse 2012/C 198/06 kohaldamisaega tuleks pikendada kolme aasta võrra kuni 31. detsembrini 2022, et võimaldada eksperdirühmal tegutseda järgmise ametiaja jooksul.
                  
               
                     (7)
                  
                  
                     Otsust 2012/C 198/06 tuleks seetõttu vastavalt muuta,
                  
               ON TEINUD JÄRGMISE OTSUSE:
         
            Ainus artikkel
            Otsuse 2012/C 198/06 artikkel 6 asendatakse järgmisega:
            
               
                  „Artikkel 6
                  Kohaldamine
                  Käesolevat otsust kohaldatakse kuni 31. detsembrini 2022.“
               
            
         
         
            Brüssel, 10. mai 2019
            
               
                  Komisjoni nimel
               
               
                  asepresident
               
               Jyrki KATAINEN
            
         
         
            (1)  Komisjoni 5. juuli 2012. aasta otsus 2012/C 198/06, millega luuakse mitut valdkonda hõlmav ja sõltumatu eksperdirühm, mis annab nõu tõhusate tervishoidu investeerimise viiside kohta (ELT C 198, 6.7.2012, lk 7).
         
            (2)  Komisjoni 30. septembri 2015. aasta otsus 2015/6719, millega muudetakse otsust 2012/C 198/06, millega luuakse mitut valdkonda hõlmav ja sõltumatu eksperdirühm, mis annab nõu tõhusate tervishoidu investeerimise viiside kohta (C(2015) 6719 final).